- Ecclesiastes
- <
- 11
- >

11
Ang Ginahimo sa Maalamon nga Tawo
1 Ibutang ang imong bahandi sa negosyo
kay sa paglabay sa mga adlaw
aduna kay mapaabot nga ganansya.*O Pagmahinatagon, kay sa kaulahian balosan ka.
2 Ibutang ang imong bahandi sa nagkalain-laing†sa nagkalain-laing: sa literal, sa pito o sa walo usab. mga negosyo,‡Ibutang…negosyo: o Panghatag sa daghang mga tawo.
kay wala ka masayod kon unsa nga kalamidad
ang moabot sa kalibotan.
3 Kon ang dag-om baga na, moulan.
Ug kon asa natumba ang kahoy, didto kini magpabilin.
4 Kon mag-agad ka sa panahon dili ka gayod makatanom
ug wala kay maani.
5 Maingon nga wala ka masayod kon giunsa pagsugod
sa kinabuhi sa bata§kon giunsa pagsugod sa kinabuhi sa bata: o kon asa paingon ang hangin, ug unsaon pagporma ang bata. diha sa tagoangkan sa iyang inahan,
dili mo usab masabtan ang ginahimo
sa Dios nga Magbubuhat sa tanang butang.
6 Padayon lang sa pagpananom,
kay wala ka masayod hain niini ang motubo pag-ayo,
o kon maayo ba hinuon ang pagtubo sa tanan.
7 Maayo gayod kon buhi ka pa.
8 Mao nga paglipay sa tibuok mong kinabuhi,
bisan unsa man kini ka taas.
Hinuon, hinumdomi nga ang kamatayon
moabot ug magdugay kini.
Walay kapuslanan ang tanan nga mahitabo sa umaabot.
9 Batan-on, paglipay ug pahimusli ang imong kinabuhi
samtang batan-on ka pa.
Himoa ang tanan mong gusto
ug paundayoni ang tanan mong hilig,
apan hinumdomi nga hukman ka sa Dios
sa tanan mong ginahimo.
10 Wad-a ang kabalaka ug ayawg tagda ang sakit sa imong lawas
kay ang pagkabatan-on lumalabay lang.

- Ecclesiastes
- <
- 11
- >

*11:1 O Pagmahinatagon, kay sa kaulahian balosan ka.

†11:2 sa nagkalain-laing: sa literal, sa pito o sa walo usab.

‡11:2 Ibutang…negosyo: o Panghatag sa daghang mga tawo.

§11:5 kon giunsa pagsugod sa kinabuhi sa bata: o kon asa paingon ang hangin, ug unsaon pagporma ang bata.

© 2009,2010,2014,2024 Biblica