- Josue
- <
- 12
- >

12
Ang Listahan sa mga Hari nga Napildi
1-2 Nasakop na sa mga Israelinhon ang mga yuta sa sidlakan sa Suba sa Jordan, gikan sa Walog sa Arnon hangtod sa Bukid sa Hermon lakip niini ang yuta sa sidlakan nga bahin sa Walog sa Jordan.*Walog sa Jordan: sa Hebreo, Araba. Mao usab sa bersikulo 3,8. Mao kini ang mga hari niadtong mga dapita nga gipildi sa mga Israelinhon:
Si Sihon nga Amonihanon nga nagpuyo sa Hesbon. Sakop sa iyang gingharian ang katunga sa Gilead. Naggikan kini sa Aroer nga anaa sa kilid sa Walog sa Arnon (lakip na niini ang lungsod taliwala niini nga walog) hangtod sa Walog sa Jabok, ang utlanan sa mga Amonihanon. 3 Sakop usab niya ang sidlakang bahin sa Walog sa Jordan, gikan sa Linaw sa Galilea†Galilea: sa Hebreo, Kineret. hangtod sa Bet Jeshimot, sa sidlakang bahin sa Patay nga Dagat,‡Patay nga Dagat: sa Hebreo, Dagat sa Araba, ang labihan kaparat nga dagat. ug hangtod pa gayod sa habagatan sa ubos nga bahin sa Pisga.
4 Ang ikaduha mao si Og, ang hari sa Basan. Usa siya sa mga nahibiling kaliwat sa Refaimnon. Nagpuyo siya sa Ashtarot ug sa Edrei. 5 Ang sakop sa iyang gingharian mao ang Bukid sa Hermon, Saleca, ang tibuok Basan hangtod sa utlanan sa Geshur ug Maaca, ug ang katunga sa Gilead, hangtod sa utlanan sa Hesbon nga sakop sa teritoryo ni Haring Sihon. 6 Gipildi sila ni Moises, nga alagad sa Ginoo, ug sa mga Israelinhon. Gihatag ni Moises ang ilang yuta sa tribo ni Ruben, Gad ug sa katunga sa tribo ni Manases ingon nga ilang panulondon.
7-8 Nasakop usab ni Josue ug sa mga Israelinhon ang mga yuta sa kasadpang bahin sa Jordan, gikan sa Baal Gad sa Walog sa Lebanon hangtod sa Bukid sa Halak patungas sa Seir. Gihatag ni Josue kini nga mga yuta ngadto sa mga Israelinhon isip ilang panulondon. Gibahin niya kini sumala sa ilang tribo. Lakip niini nga yuta ang mga bukid, ang kabungtoran sa kasadpan,§kabungtoran sa kasadpan: sa Hebreo, Shefela. ang Walog sa Jordan, ang ubos nga mga bahin, ang disyerto sa habagatan, ug ang Negev. Gipuy-an kini kaniadto sa mga Hitihanon, Amorihanon, Canaanhon, Perisihanon, Hibihanon, ug mga Jebusihanon. Mao kini ang mga hari niadtong mga dapita nga gipangpildi ni Josue ug sa mga Israelinhon:
9 hari sa Jerico, hari sa Ai (duol sa Betel),
10 hari sa Jerusalem, hari sa Hebron,
11 hari sa Jarmut, hari sa Lakish,
12 hari sa Eglon, hari sa Gezer,
13 hari sa Debir, hari sa Geder,
14 hari sa Horma, hari sa Arad,
15 hari sa Libna, hari sa Adulam,
16 hari sa Makeda, hari sa Betel,
17 hari sa Tapua, hari sa Hefer,
18 hari sa Afek, hari sa Sharon,
19 hari sa Madon, hari sa Hazor,
20 hari sa Shimron Meron, hari sa Acshaf,
21 hari sa Taanak, hari sa Megido,
22 hari sa Kedesh, hari sa Jokneam (sa Carmel),
23 hari sa Dor (sa Nafat Dor), hari sa Goyim (sa Gilgal),
24 hari sa Tirza.
Ang tanan 31 ka mga hari.

- Josue
- <
- 12
- >

*12:1-2 Walog sa Jordan: sa Hebreo, Araba. Mao usab sa bersikulo 3,8.

†12:3 Galilea: sa Hebreo, Kineret.

‡12:3 Patay nga Dagat: sa Hebreo, Dagat sa Araba, ang labihan kaparat nga dagat.

§12:7-8 kabungtoran sa kasadpan: sa Hebreo, Shefela.

© 2009,2010,2014,2024 Biblica