- Josue
- <
- 19
- >

19
Ang Kayutaan nga Gihatag ngadto sa Tribo ni Simeon
1 Ang ikaduha nga gibahinan sa yuta mao ang mga pamilya sa tribo ni Simeon. Ang ilang yuta anaa taliwala sa yuta nga gihatag sa tribo ni Juda.
2 Naglangkob kini sa Beersheba, Sheba,*Beersheba, Sheba: o Beersheba o Sheba. Molada, 3 Hazar Shual, Bala, Ezem, 4 Eltolad, Betul, Horma, 5 Ziklag, Bet Markabot, Hazar Susa, 6 Bet Lebaot, ug Sharuhen nga 13 ka mga lungsod apil ang mga baryo sa palibot niini.
7 Dugang pa niini mao ang Ain, Rimon, Eter, ug Ashan nga 4 ka mga lungsod apil ang tanang mga baryo sa palibot niini, 8 hangtod sa Baalat Beer (nga mao ang Rama) sa Negev.
Mao kini ang yuta nga naangkon sa tribo ni Simeon nga gibahin ngadto sa matag pamilya. 9 Ang uban niini naggikan sa yuta nga gihatag sa tribo ni Juda kay dako ra kaayo kini alang sa maong tribo. Busa naangkon sa tribo ni Simeon ang yuta nga anaa sa tunga sa kayutaan sa tribo ni Juda.
Ang Kayutaan nga Gihatag ngadto sa Tribo ni Zabulon
10 Ang ikatulo nga gibahinan sa yuta mao ang mga pamilya sa tribo ni Zabulon.
Ang utlanan sa ilang yuta miabot hangtod sa Sarid. 11 Gikan didto, mipaingon kini sa kasadpan: sa Marala, sa Dabeshet, ug mipadayon ngadto sa walog sa sidlakan sa Jokneam. 12 Gikan sa pikas nga bahin sa Sarid, ang utlanan niini mipaingon sa sidlakan ngadto sa utlanan sa Kislot Tabor, lahos sa Daberat ug sa Jafia. 13 Gikan didto, mipaingon kini sa sidlakan sa Gat Hefer, sa Et Kazin, ug sa Rimon, ug miliko paingon sa Nea. 14 Ang utlanan sa Zabulon sa amihan agi sa Hanaton ug misangko sa Walog sa Ifta El. 15 Ang nasakop sa Zabulon kay 12 ka mga lungsod, apil ang mga baryo sa palibot niini. Ang mga lungsod sa Katat, Nahalal, Shimron, Idala, ug Betlehem.
16 Mao kini ang mga lungsod ug mga baryo nga naangkon sa tribo ni Zabulon, nga gibahin ngadto sa matag pamilya.
Ang Kayutaan nga Gihatag ngadto sa Tribo ni Isacar
17 Ang ikaupat nga gibahinan sa yuta mao ang mga pamilya sa tribo ni Isacar.
18 Mao kini ang ilang nasakop nga mga lungsod: Jezreel, Kesulot, Shunem, 19 Hafaraim, Shion, Anaharat, 20 Rabit, Kishion, Ebez, 21 Remet, En Ganim, En Hada, ug Bet Pazez. 22 Ang utlanan nakaabot sa Tabor, sa Shahazuma, ug sa Bet-Shemesh, hangtod sa Suba sa Jordan nga 16 ka mga lungsod ang nasakop sa Isacar apil ang mga baryo sa palibot niini.
23 Mao kini ang mga lungsod ug mga baryo nga naangkon sa tribo ni Isacar, nga gibahin ngadto sa matag pamilya.
Ang Kayutaan nga Gihatag ngadto sa Tribo ni Aser
24 Ang ikalima nga gibahinan sa yuta mao ang mga pamilya sa tribo ni Aser.
25 Mao kini ang ilang nasakop nga mga lungsod: Helkat, Hali, Beten, Acshaf, 26 Alamelec, Amad, ug Mishal. Ang utlanan sa kasadpan niini nakaabot sa Carmel ug sa Shihor Libnat. 27 Unya miliko kini pasidlakan paingon sa Bet Dagon ug nakaabot sa Zabulon ug sa Walog sa Ifta El. Unya mipaingon kini sa amihan paingon sa Bet Emek ug Niel. Mipadayon kini ngadto sa amihan paingon sa Cabul, 28 Ebron,†Ebron: o Abdon. Rehob, Hamon, Kana, ug hangtod sa Bantogan nga Sidon. 29 Unya miliko kini paingon sa Rama, ug milahos sa pinarilan nga lungsod sa Tiro, ug mipaingon sa Hosa, ug natapos sa Dagat sa Mediteraneo. Ang uban pa nga mga lungsod nga ilang sakop mao ang Mahalab, Aczib, 30 Umma, Afek, ug Rehob nga 22 ka mga lungsod apil ang ilang mga baryo sa palibot niini.
31 Mao kini ang mga lungsod ug mga baryo nga naangkon sa tribo ni Aser, nga gibahin ngadto sa matag pamilya.
Ang Kayutaan nga Gihatag ngadto sa Tribo ni Neftali
32 Ang ikaunom nga gibahinan sa yuta mao ang mga pamilya sa tribo ni Neftali.
33 Ang ilang utlanan naggikan sa Helef ug sa kahoy nga tugas sa Zaananim, paingon sa Adami Nekeb ug Jabneel ngadto sa Lakum, hangtod sa Suba sa Jordan. 34 Gikan didto, miliko kini sa kasadpan, paingon sa Aznot Tabor, dayon ngadto sa Hukok, hangtod sa utlanan sa Zabulon sa habagatan, sa utlanan sa Aser sa kasadpan, ug sa Suba sa Jordan‡sa Suba sa Jordan: mao kini sa Septuagint. Sa Hebreo nga pulong, sa Juda, sa Suba sa Jordan. sa sidlakan. 35 Ang ubang pinarilan nga mga lungsod nga sakop niini mao ang Zidim, Zer, Hamat, Rakat, Kineret, 36 Adama, Rama, Hazor, 37 Kedesh, Edrei, En Hazor, 38 Iron, Migdal El, Horem, Bet Anat, ug Bet-Shemesh nga 19 ka mga lungsod lakip ang mga baryo sa palibot niini.
39 Mao kini ang mga lungsod ug mga baryo nga naangkon sa tribo ni Neftali, nga gibahin ngadto sa matag pamilya.
Ang Kayutaan nga Gihatag ngadto sa Tribo ni Dan
40 Ang ikapito nga gibahinan sa yuta mao ang mga pamilya sa tribo ni Dan.
41 Mao kini ang ilang nasakop nga mga lungsod: Zora, Eshtaol, Ir Shemesh, 42 Shaalabin, Ayalon, Itla, 43 Elon, Timnah, Ekron, 44 Elteke, Gibeton, Baalat, 45 Jehud, Bene Berak, Gat Rimon, 46 Me Jarkon, ug Rakon, ug ingon man ang kayutaan atbang sa Jopa. 47 Gilisdan ang mga kaliwat ni Dan sa pag-ilog sa ilang yuta, busa gisulong nila ang Leshem§Leshem: o Laish. ug gipamatay ang mga lumulupyo niini. Nailog nila kini ug didto na sila nagpuyo. Giilisan nila ang ngalan nga Leshem ug Dan, sunod sa ngalan sa ilang katigulangan nga si Dan.
48 Mao kini ang mga lungsod ug mga baryo nga naangkon sa tribo ni Dan, nga gibahin ngadto sa matag pamilya.
Ang Kayutaan nga Gihatag ngadto kang Josue
49 Human mabahin sa mga Israelinhon ang ilang yuta, gihatagan nila si Josue nga anak ni Nun sa iyang bahin. 50 Sumala sa gimando sa Ginoo, gihatag nila kaniya ang lungsod nga iyang gipangayo, ang Timnat Sera sa kabungtoran sa Efraim. Gipatukod niya pag-usab kining lungsora ug mipuyo siya didto.
51 Ang nagbahin sa yuta mao sila si Eleazar nga pari, Josue nga anak ni Nun, ug ang mga pangulo sa matag tribo sa Israel. Gihimo nila kini pinaagi sa hulbot-hulbot diha sa presensya sa Ginoo didto sa Silo, sa pultahan sa Tolda nga Tagboanan. Ug nahuman nila ang pagbahin-bahin sa yuta.

- Josue
- <
- 19
- >

*19:2 Beersheba, Sheba: o Beersheba o Sheba.

†19:28 Ebron: o Abdon.

‡19:34 sa Suba sa Jordan: mao kini sa Septuagint. Sa Hebreo nga pulong, sa Juda, sa Suba sa Jordan.

§19:47 Leshem: o Laish.

© 2009,2010,2014,2024 Biblica