- Mga Salmo
- <
- 43
- >

Salmo 43
1 Pamatud-i, O Dios, nga wala akoy sala,
ug labani ako batok sa dili diosnong mga nasod.
Luwasa ako gikan sa limbongan ug daotang mga tawo.
2 Ikaw ang Dios nga nagpanalipod kanako.
Nganong gisalikway mo man ako?
Nganong kinahanglan pa man nga magsubo ako
tungod sa pagpangdaog-daog kanako sa mga kaaway?
3 Lamdagi ako ug tudloi sa imong kamatuoran,
ug dad-a ako pagbalik sa imong Templo*Templo: sa literal, puloy-anan. didto sa balaang bungtod.
4 Unya moadto ako sa imong halaran, O Dios,
ikaw nga naghatag kanako ug kalipay.
Magdayeg ako kanimo pinaagi sa pagtukar sa harpa,
O Dios ko.
5 Nganong maguol man ako ug mabalaka pag-ayo?
Mosalig ako kanimo, ug dayegon ka nako pag-usab,
ikaw nga akong Manluluwas ug Dios.

- Mga Salmo
- <
- 43
- >

*Salmo 43:3 Templo: sa literal, puloy-anan.

© 2009,2010,2014,2024 Biblica