- Mga Salmo
- <
- 130
- >

Salmo 130
Ang awit samtang gatungas.
1 Tungod sa tumang kalisod nanawag ako kanimo, Ginoo.
2 Pamatia ang akong pagpakiluoy kanimo.
3 Ginoo, kon gilista mo pa ang among mga sala,
kinsa pa kahay mahibilin sa imong presensya?*mahibilin sa imong presensya: o makaikyas sa imong silot.
4 Apan gipasaylo mo kami, busa amo kang ginatahod.
5 Naghulat gayod ako kanimo, Ginoo,
ug nagsalig ako sa imong pulong.
6 Naghulat ako kanimo, Ginoo,
labaw pa sa paghulat sa mga tigbalantay sa kabuntagon.
7 Mga taga-Israel, salig kamo sa Ginoo,
kay mahigugmaon siya ug andam kanunay nga moluwas.
8 Siya mismo ang moluwas kaninyo
gikan sa tanan ninyong mga sala.

- Mga Salmo
- <
- 130
- >

*Salmo 130:3 mahibilin sa imong presensya: o makaikyas sa imong silot.

© 2009,2010,2014,2024 Biblica