- Ecclesiastes
- <
- 12
- >

12
1 Hinumdomi ang imong Magbubuhat samtang batan-on ka pa,
sa dili pa moabot ang mga panahon sa kalisod diin moingon ka,
“Wala na ako malipay sa akong kinabuhi.”
2 Hinumdomi siya sa dili pa mahimong ngitngit alang kanimo ang kahayag sa adlaw,
bulan ug mga bitoon, ug sa dili pa mongitngit
nga daw gidag-oman ang imong palibot.*Ang buot ipasabot: Sa dili ka pa matigulang ug mamatay.
3 Moabot ang adlaw nga ang imong mga bukton†mga bukton: sa literal, mga tig-atiman sa balay. mangurog
ug ang imong mga tiil‡mga tiil: sa literal, mga kusgan nga mga tawo. mangaluya.
Ang imong mga ngipon§mga ngipon: sa literal, mga babaye nga gagaling. dili na makausap
tungod kay pipila na lang kini kabuok,
ug ang imong mga mata*mga mata: sa literal, mga babaye nga namintana. halap na.
4 Ang imong mga dalunggan†mga dalunggan: sa literal, mga pultahan diha sa kadalanan. dili na kaayo makadungog,
bisan ang kasaba sa galingan
o ang huni sa mga langgam o ang mga sonata.
5 Mahadlok ka na sa habog nga dapit
ug peligro na alang kanimo ang paglakaw-lakaw sa karsada.
Moputi na ang buhok sa imong ulo, mag-aginod ka na,
ug mawala na ang imong lawasnong tinguha.
Sa kaulahian, moadto ka na sa dapit
nga imong puy-an sa walay kataposan,
ug daghan ang magsubo alang kanimo sa mga karsada.
6 Busa hinumdomi ang Dios sa dili ka pa mamatay,
sa dili pa mabugto ang kable nga plata
ug mabuak ang sudlanan nga bulawan,
o sa dili pa mabuak ang tibod nga pangtimba
ug madaot ang moton sa atabay.
7 Unya mobalik ang imong lawas sa yuta nga gigikanan niini,
ug ang imong espiritu‡espiritu: tingali ang buot ipasabot, ang gininhawa nga naghatag ug kinabuhi. mobalik sa Dios
nga mao ang naghatag niini.
8 Miingon ang magwawali, “Wala gayoy pulos!
Wala gayoy pulos ang tanan!”
9 Gawas nga maalamon ang maong magwawali, gitudloan pa gayod niya ang mga tawo bahin sa iyang nahibaloan. Iyang gitun-an, gitimbang-timbang ug gihan-ay pag-ayo ang daghang mga panultihon. 10 Naningkamot siya sa paggamit sa maanindot nga mga pulong sa iyang pagsulat, ug sa kanunay, gipadayag niya ang kamatuoran.
11 Ang mga pulong sa maalamon nga tawo sama sa talinis nga sungkod nga ginagamit aron sa paggiya sa mga mananap o sa lansang nga maayong pagkadulot. Gihatag kini sa usa ka Magbalantay.
12 Anak, pagbantay niining usa pa ka butang: Ang pagsulat sa mga libro walay kataposan, ug ang labihan nga pagtuon makapakapoy kanimo.
13 Isip panapos niining tanan mong nadungog,
mao kini ang akong ikasulti:
Tahora ang Dios ug tumana ang iyang mga sugo,
kay mao kini ang katungdanan sa matag tawo.
14 Kay hukman sa Dios ang tanan nato nga binuhatan,
maayo man o daotan,
apil ang gipangbuhat nato sa tago.

- Ecclesiastes
- <
- 12
- >

*12:2 Ang buot ipasabot: Sa dili ka pa matigulang ug mamatay.

†12:3 mga bukton: sa literal, mga tig-atiman sa balay.

‡12:3 mga tiil: sa literal, mga kusgan nga mga tawo.

§12:3 mga ngipon: sa literal, mga babaye nga gagaling.

*12:3 mga mata: sa literal, mga babaye nga namintana.

†12:4 mga dalunggan: sa literal, mga pultahan diha sa kadalanan.

‡12:7 espiritu: tingali ang buot ipasabot, ang gininhawa nga naghatag ug kinabuhi.

© 2009,2010,2014,2024 Biblica