- Malakias
- <
- 1
- >

Ang Libro ni
Malakias
1
1 Mao kini ang mensahe sa Ginoo ngadto sa mga taga-Israel pinaagi kang Malakias.
Gihigugma sa Ginoo ang mga Israelinhon
2 Miingon ang Ginoo, “Gihigugma ko kamo.
“Apan nangutana pa kamo, ‘Giunsa mo man kami paghigugma?’
“Hinumdomi ninyo nga bisan managsoon si Esau ug si Jacob, gihigugma*gihigugma: o gipili. ko si Jacob 3 apan si Esau wala. Gilumpag ko ang mga bukid ni Esau, busa nahimo na lang kining pinuy-anan sa mga ihalas nga iro.”†mga ihalas nga iro: sa English, “jackals”.
4 Kon moingon ang mga Edomihanon‡mga Edomihanon: o mga kaliwat ni Esau., “Bisan pag nagun-ob ang among dapit, patindogon namo kini pag-usab.”
Apan miingon ang Ginoo nga Makagagahom, “Bisan patindogon pa nila ang ilang dapit gun-ubon ko gihapon kini. Tawgon sila nga ‘daotang nasod’ nga mga katawhan nga kanunayng gikapungtan sa Ginoo.” 5 Masaksihan gayod ninyo ang ilang pagkalaglag ug makaingon kamo, “Gamhanan ang Ginoo bisan sa gawas sa Israel.”
Gibadlong sa Ginoo ang mga Pari
6 Miingon ang Ginoo nga Makagagahom ngadto sa mga pari, “Ang anak nagtahod sa iyang amahan, ug ang ulipon nagtahod sa iyang agalon. Apan nganong ako nga inyong amahan ug agalon wala man ninyo tahora? Gipasipalahan pa ninyo ako. Apan miingon pa gayod kamo, ‘Giunsa ka man namo pagpasipala?’ 7 Gipasipalahan ninyo ako pinaagi sa paghalad ug hugaw§hugaw: ang buot ipasabot, dili takos nga ihalad sa Dios. nga mga halad diha sa akong halaran. Apan mangutana pa kamo, ‘Sa unsang paagi namo gihugawan ang mga halad?’*Sa unsang paagi…halad?: mao kini sa Septuagint; apan sa Hebreo, Sa unsang paagi ka namo gihugawan? Gihugawan ninyo ang inyong mga halad pinaagi sa pagsulti nga walay hinungdan ang akong halaran. 8 Mao nga naghalad kamo ug mga mananap nga buta, bakol, o masakiton. Dili kana husto! Sulayi paghatag ang inyong gobernador sa sama niana nga matang sa mga mananap. Siguro gayod nga dili siya malipay kaninyo ug dili niya kamo pakitaag maayong pagtagad.
9 “Busa karon, kamong mga pari, hangyoa ninyo ang Dios nga kaloy-an kita. Apan niana nga matang sa mga halad nga gihalad ninyo kaniya sigurado gayod nga dili niya kamo pakitaan ug kaayo. Mao kini ang giingon sa Ginoo nga Makagagahom.”
10 Miingon pa gayod ang Ginoo nga Makagagahom, “Unta adunay usa kaninyong mga pari nga mosira sa mga pultahan sa akong templo, aron dili na kamo maghaling ug kalayo nga walay kapuslanan diha sa akong halaran. Dili ko dawaton ang inyong mga halad, tungod kay wala ako malipay kaninyo. 11 Sa pagkatinuod, gidayeg ang akong ngalan sa mga nasod sa bisan asang bahin sa kalibotan.†sa bisan…kalibotan: sa literal, sukad sa pagsubang sa adlaw hangtod sa pagsalop niini. Bisan asang dapit nagsunog ang mga tawo ug insenso ug gahalad ug hinlo‡hinlo: ang buot ipasabot, takos nga ihalad sa Dios. nga mga halad kanako,” miingon ang Ginoo nga Makagagahom. 12 Apan kamo, gipakaulawan ninyo ang akong ngalan pinaagi sa pag-ingon nga hugaw ang halaran§halaran sa Ginoo: o ako. Mao usab sa bersikulo 13. sa Ginoo ug walay kapuslanan ang mga gipanghalad didto. 13 Ug nag-ingon pa kamo nga napul-an na kamo sa paghalad kanako, ug gipakawalay-bili ninyo ang akong halaran. Mao kanay hinungdan nga gihalaran lang ninyo ako ug mga mananap nga samaron*samaron: o kinawat., bakol, o masakiton. Nagdahom ba kamo nga dawaton ko kini? 14 Panghimaraoton ko ang limbongan, nga nagsaad nga maghalad siya ug maayo nga mananap apan ang iyang gihalad kanako adunay deperensya. Panghimaraoton ko siya kay ako ang gamhanan nga hari ug gikahadlokan sa kanasoran. Mao kini ang giingon sa Ginoo nga Makagagahom.

- Malakias
- <
- 1
- >

*1:2 gihigugma: o gipili.

†1:3 mga ihalas nga iro: sa English, “jackals”.

‡1:4 mga Edomihanon: o mga kaliwat ni Esau.

§1:7 hugaw: ang buot ipasabot, dili takos nga ihalad sa Dios.

*1:7 Sa unsang paagi…halad?: mao kini sa Septuagint; apan sa Hebreo, Sa unsang paagi ka namo gihugawan?

†1:11 sa bisan…kalibotan: sa literal, sukad sa pagsubang sa adlaw hangtod sa pagsalop niini.

‡1:11 hinlo: ang buot ipasabot, takos nga ihalad sa Dios.

§1:12 halaran sa Ginoo: o ako. Mao usab sa bersikulo 13.

*1:13 samaron: o kinawat.

© 2009,2010,2014,2024 Biblica