- Mga Salmo
- <
- 129
- >

Salmo 129
Ang awit samtang gatungas.
1 Mga taga-Israel, isulti ninyo kini:
Gipaantos gayod kami sa hilabihan
sa among mga kaaway sukad pa sa pagkatukod sa among nasod.
2 “Gipaantos gayod nila kami sa hilabihan sukad pa sa pagkatukod sa among nasod.
Apan wala gayod nila kami mapildi.
3 Gisamaran nilag lawom ang among likod;
mura kinig uma nga gidaro.
4 Apan matarong ang Ginoo, kay giluwas niya kami gikan sa pagpangulipon sa mga daotan.”
5 Hinaut nga magpahilayo ang tanang nagdumot sa Zion*Zion: mao usab ang Jerusalem.
tungod sa kaulaw.
6 Hinaut nga mahisama sila sa mga sagbot nga nanubo sa atop sa balay,
nga sa pagturok pa lang nalaya na dayon.
7 Walay magpakabana sa pagtigom niini nga sagbot o modala niini nga binugkos.
8 Hinaut pa nga ang mga tawong moagi dili moingon kanila,
“Hinaut pa nga panalanginan kamo sa Ginoo!
Gipanalanginan namo kamo sa ngalan sa Ginoo.”

- Mga Salmo
- <
- 129
- >

*Salmo 129:5 Zion: mao usab ang Jerusalem.

© 2009,2010,2014,2024 Biblica