- Genesis
- <
- 10
- >

10
Ang Listahan sa mga Nasod
(1 Cron. 1:5-23)
1 Mao kini ang sugilanon mahitungod sa mga pamilya sa mga anak ni Noe nga sila si Sem, Ham, ug Jafet. Nangatawo ang ilang mga anak pagkahuman sa lunop.
Ang mga Kaliwat ni Jafet
2 Ang mga anak nga lalaki ni Jafet sila si Gomer, Magog, Madai, Javan, Tubal, Meshec, ug Tiras.
3 Si Gomer adunay mga anak nga sila si Askenaz, Rifat, ug Togarma.
4 Ang mga anak ni Javan sila si Elisha, Tarshish, Kitim, ug Dodanim*Dodanim: o Rodanim.. 5 Mao kini sila ang mga kaliwat ni Jafet. Sila mao ang gigikanan sa mga tawo nga nagpuyo sa mga baybayon ug mga isla. Ang matag pamilya nila nagpuyo sa ilang kaugalingong dapit nga sakop sa ilang nasod, ug aduna silay kaugalingon nga pinulongan.
Ang mga Kaliwat ni Ham
6 Ang mga anak ni Ham sila si Cush, Mizraim†Mizraim: o Ehipto., Put, ug Canaan.
7 Si Cush adunay mga anak sila si Seba, Havila, Sabta, Raama, ug Sabteca.
Ang mga anak ni Raama sila si Sheba ug si Dedan.
8 Adunay usa pa ka anak si Cush nga ginganlan ug Nimrod. Kini si Nimrod nahimong bantogan nga tawo sa kalibotan. 9 Bantogan siya nga mangangayam‡O Bantogan siya mangilog sa mga lungsod. atubangan sa Ginoo, busa adunay panultihon nga nag-ingon, “Sama ikaw kang Nimrod nga bantogan nga mangangayam atubangan sa Ginoo.” 10 Ang una nga gingharian nga gidumalahan ni Nimrod mao ang Babilonia§Babilonia: sa Hebreo, Babel. Posible nga ang buot ipasabot niini nga ngalan, “kalibog”., Erek, Acad, ug Calne. Kini silang tanan anaa sa yuta sa Shinar. 11 Gikan niadto nga mga dapit miadto siya sa Asiria ug gitukod niya ang Nineve, Rehobot Ir, Cala, 12 ug Resen nga anaa sa tunga-tunga sa Nineve ug sa bantogan nga lungsod sa Cala.
13 Si Mizraim mao ang katigulangan sa mga: Ludhanon, Anamnon, Lehabnon, Naftunon, 14 Patrusnon, Caslunon, ug sa mga Caftornon*Caftornon: o Cretenhon. nga mao ang kagikan sa mga Filistihanon.
15 Si Canaan mao ang amahan ni Sidon ug ni Het.†Si Sidon mao ang kagikan sa mga Sidonhon. Si Sidon mao ang kamagulangan.
16 Si Canaan mao pud ang kagikan sa mga Jebusihanon, Amorihanon, Gergasihanon, 17 Hibihanon, Arkanhon, Sinhanon, 18 Arvadnon, Zemarnon, ug sa mga Hamatnon.
Unya, nagkatag ang mga Canaanhon. 19 Ang utlanan sa ilang kayutaan naggikan sa Sidon paingon sa Gerar hangtod sa Gaza, ug paingon sa Sodoma, Gomora, Adma, Zeboyim hangtod sa Lasha.
20 Mao kini sila ang mga kaliwat ni Ham. Ang matag pamilya nila nagpuyo sa ilang kaugalingong dapit nga sakop sa ilang nasod, ug aduna silay kaugalingon nga pinulongan.
Ang mga Kaliwat ni Sem
21 Si Sem nga magulang ni Jafet mao ang kagikan sa tanang kaliwat ni Eber.
22 Ang mga anak ni Sem sila si Elam, Ashur, Arfaxad, Lud, ug Aram.
23 Ang mga anak ni Aram sila si Uz, Hul, Geter, ug Mas.
24 Si Arfaxad amahan ni Shela, ug si Shela amahan ni Eber.
25 Adunay duha ka anak nga lalaki si Eber:
Ang usa ginganlag Peleg, tungod kay sa iyang panahon ang mga tawo sa kalibotan nabahin-bahin; ang ngalan sa iyang igsoon mao si Joktan.
26 Si Joktan mao ang amahan nila ni Almodad, Shelef, Hazarmavet, Jera, 27 Hadoram, Uzal, Dikla, 28 Obal, Abimael, Sheba, 29 Ofir, Havila, ug Jobab. Silang tanan mga anak ni Joktan.
30 Ang kayutaan nga ilang gipuy-an naggikan sa Mesha paingon sa Sefar, sa kabungtoran sa sidlakan.
31 Mao kadto sila ang mga kaliwat ni Sem. Ang matag pamilya nila nagpuyo sa ilang kaugalingong dapit nga sakop sa ilang nasod, ug aduna silay kaugalingon nga pinulongan.
32 Mao kadto ang mga kaliwat sa mga anak ni Noe, nga anaa sa nagkalain-laing mga nasod. Pinaagi kanila natukod ang mga nasod sa tibuok kalibotan pagkahuman sa lunop.

- Genesis
- <
- 10
- >

*10:4 Dodanim: o Rodanim.

†10:6 Mizraim: o Ehipto.

‡10:9 O Bantogan siya mangilog sa mga lungsod.

§10:10 Babilonia: sa Hebreo, Babel. Posible nga ang buot ipasabot niini nga ngalan, “kalibog”.

*10:14 Caftornon: o Cretenhon.

†10:15 Si Sidon mao ang kagikan sa mga Sidonhon.

© 2009,2010,2014,2024 Biblica